b"\n_START_ARTICLE_\nCyclamen coum\n_START_SECTION_\nDescripci\xc3\xb3\n_START_PARAGRAPH_\n\xc3\x89s m\xc3\xa9s petita i rabassuda que les altres esp\xc3\xa8cies del g\xc3\xa8nere. El tubercle produeix arrels nom\xc3\xa9s des del centre de la part inferior. Les seves fulles s\xc3\xb3n planes i gaireb\xc3\xa9 rodones o una mica arronyonades amb la vora del limbe llis o suaument dentat. Els p\xc3\xa8tals s\xc3\xb3n de color magenta, rosa o blanc, amb una taca fosca a la base i altres blanques o rosats per sota. Floreixen d'hivern fins a la primavera (desembre-abril), i suporta molt b\xc3\xa9 les baixes temperatures.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\n\xc3\x89s present a les muntanyes i les zones costaneres que voregen el sud i l'est del Mar Negre, des de Bulg\xc3\xa0ria a l'oest fins a Ge\xc3\xb2rgia i Crimea, i la Rep\xc3\xbablica Aut\xc3\xb2noma d'Ucra\xc3\xafna a l'est. Tamb\xc3\xa9 creix a les muntanyes de l'Elburz, a Iran. S'est\xc3\xa9n igualment al sud de Turquia, des del Hatay al sud, fins al Mediterrani oriental a trav\xc3\xa9s de S\xc3\xadria i el L\xc3\xadban i Israel._NEWLINE_Creix a llocs ombr\xc3\xadvols de boscos de con\xc3\xadferes i d'arbres de fulla ampla i en matollars, ocasionalment entre arrels d'arbres i roques.\n_START_SECTION_\nCultiu\n_START_PARAGRAPH_\nL'esp\xc3\xa8cie pot resistir temperatures extremadament baixes, fins -28 \xc2\xb0C durant llargs per\xc3\xadodes de temps. Pot cr\xc3\xa9ixer en ambients oberts o a l'ombra, per\xc3\xb2 creix millor a climes c\xc3\xa0lids i d'ombra. No obstant aix\xc3\xb2, pot prosperar en tests, amb un compost ben drenat. La subesp\xc3\xa8cie caucasicum \xc3\xa9s menys resistent."